Londinezët përballë një realiteti të ri
Pikëpyetje të shumta në mendjet e britanikëve pas referendumit për daljen nga Bashkimi Evropian
Banorët e Londrës u gdhinë sot një realitet të ri. Disa janë të shqetësuar nga pasiguria dhe të panjohurat që sjell me vete votimi për të dalë nga Bashkimi Evropian. Në pikëpyetje do të jetë statusi i shtetasve britanikë në BE, si dhe i shtetasve të vendeve evropiane që jetojnë në Britani. Rezultati i referendumit ka ringjallur gjithashtu thirrjet për pavarësinë e Skocisë, e cila votoi përgjithësisht pro qëndrimit në BE. Banorët e Londrës kanë reagime ndryshme një ditë pasi votimi historik në Britani për largimin nga Bashkimi Evropian tronditi mbarë botën. Disa ruajnë optimizmin, ndërsa të tjerë janë të shqetësuar nga pasiguria që mund të sjellë ky vendim. Sam Walsh: Kiril Sotirov, bullgar i punësuar në Londër: Të tjerë thonë se do të presin të shikojnë se ç’do të ndodhë kur të realizohet praktikisht dalja nga BE-ja. Malcolm: Britanisë i duhet tani të përcaktojë me shpejtësi një axhendë për daljen nga blloku evropian dhe Presidenti i Komisionit Evropian Jean-Claude Juncker kërkoi fillimin e menjëhershëm të negociatave për këtë proçes. Me largimin nga BE-ja, Britania mund të humbasë qasjen në tregun e lirë të përbashkët dhe mund t’i duhet të negociojë marrëveshje të reja tregtie me vendet e tjera. Gjithashtu, pikëpyetje të mëdha ngrihen për statusin e britanikëve që jetojnë dhe punojnë lirisht në vendet e tjera të BE-së, si dhe për shtetasit e vendeve të BE-së që jetojnë në Britani. Vetë Britania rrezikon të copëtohet, pasi dy të tretat e votuesve skocezë janë pro qëndrimit në BE. Michael Gardner, pensionist: Britania pritet të fillojë një proçes largimi që do të zgjasë të paktën dy vjet dhe do të jetë vendi i parë anëtar që largohet nga Bashkimi Evropian.